Z A P I S N I K

11. sjednice Vijeća Mjesnog odbora Savica Šanci održane 12. travnja 2022.

u prostorijama Mjesnog odbora Savica Šanci, I. Savica 2, s početkom u 10,00 sati.

Nazočni članovi Vijeća: Miljenko Blažević, Tomislav Brkić, Ivan Kuštra, Daniel Škrlec, Ivana Carević, Marijo Pisk i Gospava Rakitić.
Ostali prisutni: Sanela Ćosović – stanovnica naselja Savica Šanci

Virginia Čogurić – GU za MS,CZ i sigurnost

Zapisnik vodi: Virginia Čogurić
Prije početka sjednice gđa. Ćosović upoznaje članove Vijeća sa stanjem parcele omeđene  Kuševačkom i Velikogoričkom ulicom. Parcela je zarasla u šikaru, na njoj je nagomilan otpad, te predstavlja opasnost za zdravlje ljudi i životinja jer je leglo štetočina i bolesti (šugarac, buhe, miševi, štakori…). Kako se radi o parceli u privatnom vlasništvu, gospođa se upućuje da se obrati komunalnom redarstvu.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora. 

Vijeće većinom glasova (6 za, 1 protiv) prihvaća tekst Zapisnika 10. sjednice održane 18. ožujka 2022.

Članovi Vijeća daju slijedeće prijedloge dopune dnevnog reda:

Ivan Kuštra - Obnova travnjaka ispred zgrade u Ulici grada Chicaga 18 
Ivana Carević - uređenje Miševečke ulice od Mosta mladosti do crpne stanice HEP-a na   

                          rijeci Savi   

· uređivanje  k.č. 1813/4, 6, 8, 9 i 23, 1791/31, 32, 33, 34, 35, 36 i 37,

1804/6 i 4302/4 sve k.o.Žitnjak

· očevid i sanacija Miševečke ulice zbog zadržavanja vode uz rub nogostupa
           Miljenko Blažević – zamjenska sadnja drveća u Ulici Davora Zbiljskog kbr. 30-32
           Tomislav Brkić – povrat k.č. 1809/1 u stanje prije gradnje

· krpanje/sanacija kolničke trake u Lekeničkoj ulici      
· revizija radova upuštanja rubnjaka                         
             Vijeće jednoglasno utvrđuje

D N E V N I     R E D:

1. Prijedlog zaključka o uvrštavanju u Plan komunalnih potreba izgradnju ogranka Letovaničke ulice

2. Prijedlog zaključka o postavljanju uzdignute plohe u Ulici I. Savica

3. Postavljanje telekomunikacijeske infrastrukture – donošenje zaključka
4. Prijedlog zaključka o uvrštavanju u Plan komunalnih potreba uređenje Kuševačke ulice od kbr. 62 do kbr. 80

5. Prijedlog zaključka o uvrštavanju u Plan komunalnih potreba uređenje autobusne postaje u Farkašičkoj ulici

6. Prijedlog zaključka o jednokratnom korištenju prostora MS

· Zahtjev Rafaele Marinić

      7.   Problematika prodaje proizvoda lokalnih OPG-a

      8.   Prijedlog zaključka o raspolaganja novoformiranom građevinskom česticom
      9.   Obnova travnjaka ispred zgrade u Ulici grada Chicaga 18

     10.   Uređenje Miševečke ulice od Mosta mladosti do crpne stanice HEP-a na rijeci Savi

     11.   Uređivanje  k.č. 1813/4, 6, 8, 9 i 23, 1791/31, 32, 33, 34, 35, 36 i 37,

             1804/6 i 4302/4 sve k.o.Žitnjak

     12.   Očevid i sanacija Miševečke ulice zbog zadržavanja vode uz rub nogostupa

     13.   Zamjenska sadnja drveća u Ulici Davora Zbiljskog kbr. 30-32
     14.   Povrat k.č. 1809/1 k.o. Žitnjak u stanje prije gradnje
     15.   Krpanje/sanacija kolničke trake u Lekeničkoj ulici
     16.   Revizija radova upuštanja rubnjaka                         
     17.   Informacije, pitanja i prijedlozi
Ad.1  Prijedlog zaključka o uvrštavanju u Plan komunalnih potreba izgradnju ogranka Letovaničke ulice
Članovi Vijeća primili su materijal uz poziv. 

Nakon rasprave, Vijeće većinom glasova (6 za i 1 suzdržan) donosi

Z A K L J U Č A K

o uvrštavanju u Plan komunalnih potreba

izgradnju ogranka Letovaničke ulice

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti izgradnju ogranka Letovaničke ulice do kbr. 21, 21a i 23 na k.č.4308/12 k.o. Žitnjak.
2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.2  Prijedlog zaključka o postavljanju uzdignute plohe u Ulici I. Savica
Članovi Vijeća primili su materijal uz poziv.

Nakon rasprave članovi Vijeća se slažu da nije potrebno postavljanje usporivača prometa na predloženoj lokaciji.
Ad.3  Postavljanje telekomunikacijeske infrastrukture – donošenje zaključka
Članovi Vijeća primili su materijal uz poziv. 
Kako predmetna problematika nije u nadležnosti Vijeća, Vijeće ne donosi zaključak.
Ad.4  Prijedlog zaključka o uvrštavanju u Plan komunalnih potreba uređenje Kuševačke ulice od kbr. 62 do kbr. 80
Članovi Vijeća primili su materijal uz poziv. 

Ivana Carević podsjeća članove Vijeća da je već donesen istovjetni zaključak na 2.sjednici Vijeća održanoj 12. srpnja 2021., stoga se ne donosi predloženi zaključak.
Ad.5  Prijedlog zaključka o uvrštavanju u Plan komunalnih potreba uređenje autobusne postaje u Farkašičkoj ulici
Članovi Vijeća primili su materijal uz poziv. 

Nakon rasprave svih članova Vijeća, Vijeće jednoglasno donosi

Z A K L J U Č A K

o uvrštavanju u Plan komunalnih potreba

uređenje autobusne postaje u Farkašičkoj ulici

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti uređenje autobusne postaje u Farkašičkoj ulici.
2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.6  Prijedlog zaključka o jednokratnom korištenju prostora MS

· Zahtjev Rafaele Marinić

Članovi Vijeća primili su materijal uz poziv. 

Vijeće jednoglasno, bez rasprave  donosi
Z A K L J U Č A K

o jednokratnom korištenju prostora MO

1. Rafaeli Marinić iz Zagreba, Letovanička 22, odobrava se jednokratno korištenje prostorija u objektu Mjesnog odbora Savica Šanci, Zagreb, I Savica 2, dana 3. svibnja 2022. u vremenu od 19,00 do 22,00 sata za održavanje tečaja samoobrane za žene.

2. Prostor  iz točke 1. ovog zaključka, korisnik koristiti će bez naknade.

3. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, Područni odsjek Peščenica – Žitnjak, izdat će odobrenje o korištenju, a u skladu s ovim zaključkom.

Ad.7  Problematika prodaje proizvoda lokalnih OPG-a 
Članovi Vijeća primili su materijal uz poziv. 

Predsjednik upoznaje članove Vijeća s inicijativom vlasnika lokalnih OPG-ova o povremenoj prodaji njihovih proizvoda na području naselja Borovje.
Nakon rasprave u kojoj sudjeluju svi, članovi Vijeća su dogovorili da će se kontaktirati predlagatelja.
Ad.8  Prijedlog zaključka o raspolaganja novoformiranom građevinskom česticom
Članovi Vijeća primili su materijal uz poziv. 

Vijeće jednoglasno donosi

Z A K L J U Č A K

o mogućnosti raspolaganja novoformiranom građevinskom česticom
 
1. Vijeće Mjesnog odbora Savica Šanci suglasno je s izdavanjem lokacijske dozvole za rekonstrukciju poslovne zgrade na novoformiranoj građevinskoj čestici koja se formira od dijelova k.č. 2219/4 i 2223/2 k.o. Žitnjak u Zagrebu, Majstorska ulica 1D prema idejnom projektu ZOP: 11/2019 iz kolovoza 2019.

2. Ovaj Zaključak će biti dostavljen Vijeću Gradske četvrti Peščenica – Žitnjak na daljnje postupanje.

Ad.9  Obnova travnjaka ispred zgrade u Ulici grada Chicaga 18
Ivan Kuštra upoznaje članove Vijeća da je ispred zgrade u Ulici grada Chicaga 18 prilikom izmjene vrelovoda uništen travnjak. Od Zrinjevca će se zatražiti obnova istog.
Ad.10  Uređenje Miševečke ulice od Mosta mladosti do crpne stanice HEP-a na rijeci Savi
Na prijedlog Ivane Carević Vijeće jednoglasno donosi
Z A K L J U Č A K

o uvrštenju u Plan komunalnih potreba uređenje Miševečke ulice

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti 

· uređenje Miševečke ulice od Mosta mladosti do crpne stanice HEP-a na rijeci Savi u punom profilu (dva kolna traka jednake širine s obostranom šetnicom – pješačkim hodnikom)

· uređenje autobusne postaje Farkašička – Miševečka

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.11  Uređivanje  k.č. 1813/4, 6, 8, 9 i 23, 1791/31, 32, 33, 34, 35, 36 i 37,

             1804/6 i 4302/4 sve k.o.Žitnjak
   Ivana Carević predlaže da se donese zaključak o uređenju zelene površine.

   Članovi Vijeća se usuglašavaju da se pričeka još 2 mjeseca s takvim zaključkom, budući se dobilo usmeno obećanje da će navedeni teren biti uređen.
Ad.12  Očevid i sanacija Miševečke ulice zbog zadržavanja vode uz rub nogostupa

           Na prijedlog Ivane Carević Vijeće donosi
Z A K L J U Č A K

o očevidu i sanaciji Miševečke ulice

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda i podružnice Zagrebačkog holdinga zatraži očevid i sanaciju Miševečke ulice zbog zadržavanja vode uz rub nogostupa i to redom:

· na raskrižju Miševečke i Letovanićke ulice (u blizini broja 40)

· kod kružnog toka Mosta mladosti uz nasip na Miševečkoj ulici

· na Miševečkoj ulici uz novu crvenu zgradu

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.13  Zamjenska sadnja drveća u Ulici Davora Zbiljskog kbr. 30-32

            Na prijedlog Miljenka Blaževića Vijeće većinom glasova (6 za, 1 suzdržan) donosi
Z A K L J U Č A K

o sječi i zamjenskoj sadnji drveća

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži donošenje rješenja za sječu triju stabala breze i zamjensku sadnju nealergenih stabala ispred zgrade u Ulici Davora Zbiljskog kbr. 30-32.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.14  Povrat k.č. 1809/1 u stanje prije gradnje
            Na prijedlog Tomislava Brkića Vijeće jednoglasno donosi

Z A K L J U Č A K

o povratu k.č. 1809/1 k.o. Žitnjak u stanje prije gradnje

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži donošenje rješenja kojim bi se investitoru RE.LU d.o.o. naložilo da k.č. 1809/1 k.o. Žitnjak, a koja je u vlasništvu Grada Zagreba i koju je investitor prilikom gradnje obližnje zgrade devastirao, vrati u prvobitno stanje – uredi, izravna, očisti i ozeleni.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.
Ad.15  Krpanje/sanacija kolničke trake u Lekeničkoj ulici
             Tomislav Brkić upoznaje članove Vijeća sa stanjem Lekeničke ulice koje je puna udarnih rupa. Nema potrebe za donošenjem zaključka. Problem će se riješiti kroz direktnu prijavu Zagrebačkim cestama.
Ad.16  Revizija radova upuštanja rubnjaka    
         Tomislav Brkić predlaže da se zatraži revizija radova upuštanja rubnjaka diljem naselja Borovje. Članavi Vijeća odlučuju da će se s takvim zahtjevom pričekati do jeseni.             
Ad.17  Izvješća, pitanja i prijedlozi

Članovi vijeća primili su na znanje pristigla izviješća.

         Ovim je dnevni red sjednice iscrpljen. Predsjednik zaključuje sjednicu u 11,30 sati.

         Iduća sjednica održat će se 10. svibnja 2022. u 18 sati.

Zapisnik sastavila: Virginia Čogurić 

KLASA: 024-08/22-003/553

URBROJ: 251-13-11-11-22-12
Zagreb, 12. travnja 2022.

                                                                                             Predsjednik Vijeća Mjesnog odbora                                                                                                                                                                                             

       Savica Šanci

                                                                                                   Daniel Škrlec 

